[pic] | EURÓPAI BIZOTTSÁG |

Brüsszel, 2010.12.13.

COM(2010) 787 végleges

2010/0059 (COD)

A BIZOTTSÁG KÖZLEMÉNYE AZ EURÓPAI PARLAMENTNEK az Európai Unió működéséről szóló szerződés 294. cikkének (6) bekezdése alapján a Tanácsnak

a fejlesztési együttműködés finanszírozási eszközének létrehozásáról szóló 1905/2006/EK rendelet módosításáról szóló európai parlamenti és tanácsi rendelet elfogadására vonatkozó álláspontjáról („banánágazatra vonatkozó kísérőintézkedések módosítása” eredeti bizottsági javaslat, COM(2010)102)

2010/0059 (COD)

A BIZOTTSÁG KÖZLEMÉNYE AZ EURÓPAI PARLAMENTNEK az Európai Unió működéséről szóló szerződés 294. cikkének (6) bekezdése alapján a Tanácsnak

a fejlesztési együttműködés finanszírozási eszközének létrehozásáról szóló 1905/2006/EK rendelet módosításáról szóló európai parlamenti és tanácsi rendelet elfogadására vonatkozó álláspontjáról („banánágazatra vonatkozó kísérőintézkedések módosítása” eredeti bizottsági javaslat, COM(2010)102)

1. ELőZMÉNYEK

A javaslat Európai Parlamenthez, illetve Tanácshoz történő továbbításának időpontja (COM(2010)102 végleges – 2010/0059 COD dokumentum): | 2010. március 17. |

Az Európai Parlament álláspontjának időpontja (első olvasat): | [2010. október 21.] |

A módosított javaslat továbbításának időpontja: | . |

A Tanács álláspontja elfogadásának időpontja: | 2010. december 10. |

2. A BIZOTTSÁG JAVASLATÁNAK CÉLJA

Az afrikai, karibi és csendes-óceáni (a továbbiakban: AKCS) országok hagyományosan preferenciális hozzáféréssel rendelkeznek az Európai Unió (a továbbiakban: EU) piacához. A WTO vitarendezési és fellebbezési testületének határozatait követően az Unió banánkereskedelmi rendszerét összhangba kellett hozni a WTO-joggal. A 2009. december 15-én parafált genfi banánkereskedelmi megállapodás ezért valamennyi, banánnal kapcsolatos kereskedelmi vitát rendezi és megvalósítja a WTO-nak történő megfelelést.

A genfi banánkereskedelmi megállapodás keretében az Európai Bizottság vállalta, hogy fejlesztési programot javasol a fő AKCS banánexportáló országoknak az EU behozatali rendszerében bekövetkezett változásokhoz való alkalmazkodása céljából. Az AKCS banánágazatra vonatkozó kísérőintézkedések programja – amelynek célja, hogy segítséget nyújtson a tíz fő AKCS banánexportáló ország banánágazatának szerkezetátalakításához – szükségessé teszi a fejlesztési együttműködés finanszírozási eszközének létrehozásáról szóló 1905/2006/EK rendelet módosítását.

A javaslat időben a 2010–2013 közötti időszakra, hatályát tekintve pedig a szakpolitikai tartalomra és a költségvetési vonzatokra korlátozódik. Nem befolyásol semmilyen, a külső együttműködési pénzügyi eszközök új generációjára vonatkozó jövőbeli javaslatot a következő pénzügyi keretet illetően.

3. MEGJEGYZÉSEK A TANÁCS ÁLLÁSPONTJÁHOZ

3.1. Általános megjegyzések a Tanács álláspontjához

Az Európai Bizottság elfogadhatónak tartja a három intézmény közötti építő jellegű tárgyalások eredményeként létrejött, az első olvasatban kialakított tanácsi álláspontot. Az álláspont összhangban áll a Bizottság eredeti javaslatának alapvető célkitűzéseivel és vezérelvével, valamint magában foglalja az Európai Parlament módosításait a banánágazatra vonatkozó kísérőintézkedések rendelkezéseinek lényegét illetően.

3.2. A Tanács álláspontjának fő jellemzői

A Tanács álláspontja az Európai Parlament módosításaival összhangban az alábbi kulcsfontosságú elemeket tartalmazza:

- Preambulumbekezdések: Számos preambulumbekezdést kibővítettek és a szöveg más preambulumbekezdésekkel egészült ki, hogy további indokolást nyújtsanak a banánágazatra vonatkozó kísérőintézkedések hátterével, tartalmával és célkitűzéseivel kapcsolatban.

- Különös figyelem a szegénységre, a megélhetésre, a kistermelőkre, valamint a stratégiák életképességének meghatározása (17a. cikk (1) bekezdés): Az uniós támogatást most már kimondottan úgy határozták meg, mint amely a szegénység felszámolására, valamint a kistermelők és más érintettek élet- és munkakörülményeinek javítására összpontosul.

- Az EU legkülső régiói, valamint tengeren túli országok és területek (17a. cikk (1) bekezdés): A rendelet most már utal a banánágazatra vonatkozó kísérőintézkedésekre jogosult országok regionális környezetére, pontosabban az EU legkülső régióitól, valamint a tengeren túli országoktól és területektől való távolságra.

- A latin-amerikai országokkal kötött kétoldalú kereskedelmi megállapodások (17a. cikk (2) bekezdés): A bekezdés a banánról szóló két- és többoldalú, létrejött vagy hamarosan létrejövő megállapodásokat egyaránt említi.

- Az összegek elosztása (17a. cikk (2) bekezdés): A javasolt kritériumokat fontossági sorrendben tüntették fel. Ezen túlmenően az elosztási kritériumok felmérése a 2010-et megelőző, de öt évet meg nem haladó időszak adatain alapul, valamint a Bizottság által készített tanulmányon, amely azt értékeli, hogy a kereskedelmi megállapodások milyen hatást gyakoroltak az AKCS-országokra.

- A többéves támogatási stratégiákban foglalt követelmények (17a. cikk (3) bekezdés): Számos olyan követelmény került meghatározásra (például környezeti profil és ILO-normák), amelyeket a támogatási stratégiáknak tartalmazniuk kell.

- A program értékelése (17a. cikk (3) bekezdés): 18 hónappal a lejárat előtt elvégzik a banánágazatra vonatkozó kísérőintézkedéseket célzó program haladásának értékelését, valamint megfelelő ajánlásokat tesznek.

Ezenfelül egy eredetileg a Bizottság által benyújtott módosítást (COM(2009)194) is beillesztettek:

- Adók és vámok (25. cikk (2) bekezdés): Az adók, vámok vagy más díjak támogathatóságának tilalma kiegészül az „elvben” szóval, ami a kivételek lehetőségét jelzi. A kivételeket az engedélyezésre jogosult tisztviselők számára adott belső utasítások szabályozzák.

3.3. Speciális témák (a Tanács számára nem elfogadható parlamenti módosítások):

- • Felhatalmazáson alapuló jogi aktusok (az EUMSz. 290. cikke): A Parlament az első olvasat során előterjesztett módosításaival ezt az eljárást kívánja alkalmazni a többéves stratégiai dokumentumok Bizottság általi elfogadására. A hosszan tartó és intenzív tárgyalások (nevezetesen a február 2-án, március 23-án és október 20-án tartott háromoldalú egyeztetés) ellenére ebben a kérdésben nem sikerült megegyezésre jutni. E módosításokat a Tanács nem fogadta el az első olvasat során kialakított álláspontjaiban. A Bizottság kész további erőfeszítéseket tenni az intézmények álláspontjának összeegyeztetése, valamint a parlamenti módosítások mögött meghúzódó lényegi aggályok lehetséges megoldásainak megtalálása érdekében, különösen annak biztosítását illetően, hogy a Parlament megfelelő felügyeletet gyakorolhasson a külső együttműködési stratégiák kialakítása és a külső pénzügyi eszközök megfelelő végrehajtása fölött.

4. KÖVETKEZTETÉS

Az Európai Bizottság elfogadhatónak tartja a Tanács első olvasat során kialakított álláspontját.